b"\n_START_ARTICLE_\nAngelo Mitchievici\n_START_SECTION_\nBiografie\n_START_PARAGRAPH_\nDup\xc4\x83 terminarea liceului, cocheteaz\xc4\x83 cu fizica \xc8\x99i matematica \xc3\xaen cadrul Facult\xc4\x83\xc8\x9bii de Automatic\xc4\x83 din Craiova, dar renun\xc8\x9b\xc4\x83 dup\xc4\x83 primul an. \xc3\x8encepe cursurile Facult\xc4\x83\xc8\x9bii de Litere a Universit\xc4\x83\xc8\x9bii din Craiova, sec\xc8\x9bia rom\xc3\xa2n\xc4\x83-englez\xc4\x83, \xc3\xaen anul 1993, \xc8\x99i, dup\xc4\x83 aproape doi ani, se mut\xc4\x83 la Universitatea din Bucure\xc8\x99ti. \xc3\x8en anul 1998 devine licen\xc8\x9biat \xc3\xaen Litere al Universit\xc4\x83\xc8\x9bii Bucure\xc8\x99ti. _NEWLINE_\xc3\x8en acest r\xc4\x83stimp a avut loc \xc3\xaent\xc3\xa2lnirea cu Mircea C\xc4\x83rt\xc4\x83rescu la cenaclul literar pe care acesta din urm\xc4\x83 \xc3\xael conducea \xc3\xaen cadrul Facult\xc4\x83\xc8\x9bii de Litere \xc8\x99i de la care a primit primele \xc3\xaencuraj\xc4\x83ri. Particip\xc4\x83 la diferite laboratoare \xc8\x99i tabere de crea\xc8\x9bie care se materializeaz\xc4\x83 \xc3\xaen volumul Ferestre '98 (Ed. Aristarc, One\xc8\x99ti), alaturi de Ioana Vla\xc8\x99in, Iulian B\xc4\x83icu\xc8\x99, Cecilia \xc8\x98tef\xc4\x83nescu, Marius Ianu\xc8\x99, Victor Nichifor, Doina Ioanid cu o prefa\xc8\x9b\xc4\x83 de Mircea C\xc4\x83rt\xc4\x83rescu. Apoi va participa la Tescani la un alt volum colectiv, 40238 Tescani (Ed. Image, Bucure\xc8\x99ti), al\xc4\x83turi de Ioana Nicolaie, Marius Ianu\xc8\x99, Ioana Godeanu, Domnica Drumea, Mircea C\xc4\x83rt\xc4\x83rescu, Doina Ioanid, Cecilia \xc8\x98tef\xc4\x83nescu, Florin Iaru.\xc3\x8en timpul facult\xc4\x83\xc8\x9bii \xc8\x99i dup\xc4\x83 absolvirea acesteia, una dintre ariile sale de interes a fost dramaturgia \xc8\x99i mai ales teatrul \xc3\xaen actul s\xc4\x83u creativ, asist\xc4\x83 \xc8\x99i chiar participa efectiv la repeti\xc8\x9biile regretatului Dan Micu, la T.N.B. \xc8\x99i Teatrul Mic. A fost al\xc4\x83turi de colegul \xc8\x99i preietenul s\xc4\x83u Ioan Stanomir director adjunct al Institutului de Cercetare a Crimelor Comunismului sub directoratul lui Vladimir Tism\xc4\x83neanu. \xc3\x8en prezent este conferen\xc8\x9biar habilitat la Facultatea de Litere \xc8\x99i Teologie a Universit\xc4\x83\xc8\x9bii \xe2\x80\x9eOvidius\xe2\x80\x9d din Constan\xc8\x9ba. \xc3\x8en anul 2008 \xc8\x99i-a sus\xc8\x9binut teza de doctorat pe tema decadentismului literar, teza fiindu-i coordonat\xc4\x83 de criticul literar Sorin Alexandrescu."